wickkiey/tamil-wikipedia-chunked huggingface dataset:
# அமைப்பு முறையேடு

## நோக்கம் குறித்த உட்பிரிவு

நிறுமத்தின் நடவடிக்கைகள் இதில் குறிப்பிடப்பட்டிருக்கும்.
ஒரு குறிபிட்ட நடவடிக்கை மட்டுமே மேற்கொள்ள இயலும், அதிகார எல்லை மீறிய செயல்களுக்கு எவ்வித சட்ட பலன் எதுமில்லை.
# அமைப்பு முறையேடு

## பொறுப்பு குறித்த உட்பிரிவு

நிறுமத்தில் உறுப்பினரின் பொறுப்பு வரையறுக்கப்பட்டது.
பொறுப்புறுதி நிறுமாயின் உறுப்பினரின் பொறுப்பு வரையறுக்கப்பட்டிருக்கும்.
நிறும சொத்துகளை கடன்களை அடைக்க போதுமானதாக இல்லாத நிலையில் ஒவ்வொரு உறுப்பினரும் தருவதாக உறுதியளித்த தொகை குறிப்பிடப்பட்டிருக்கும்.
# அமைப்பு முறையேடு

## முதல் குறித்த உட்பிரிவு

எப்பங்கு முதலுடன் நிறுமம் தொடங்குகிறது என்ற விவரம்.
முதல் தொகை குறிப்பிட்ட பங்குகளாக பிரிக்கப்பட்ட விவரம்.
# அமைப்பு முறையேடு

## அமைப்பு (அ) உடன்பட ஒப்பும் உட்பிரிவு

தனி நிறுமம் குறைந்தது - 2 நபர்கள்
பொது நிறுமம் - 7 நபர்கள்
அமைப்பு முறையேட்டில் தங்களுக்கு எதிராக உள்ள பங்குகளின் உடன்பட்டு கையொப்பம் இடுகின்றன.
# அமைப்பு முறையேடு

## மேலும் பார்க்க

- நிறுவனம் (வணிகம்)
- அமைப்பு முறையேடு
- புரிந்துணர்வு ஒப்பந்தம்
# செயல்முறை விதிகள்

**செயல்முறை விதிகள்** ஒரு நிறுமத்தின் அக மேலாண்மையைக் குறிக்கக்கூடிய ஆவணமே செயல்முறை விதிகள் ஆகும்.
# செயல்முறை விதிகள்

## உள்ளடக்கம்

- நிறும சட்டத்தில் கொடுக்கப்பட்டுள்ள அட்டவணை- அ எந்தளவிற்கு பொருந்தாது.
- பங்கு முதல், பங்கு வகைகள்
- பங்கு ஒதுக்குடு, பங்குகள் மீது அமைப்பு
- பங்குகள் ஒறுப்பிழப்பு, பறிமுதல் செய்தல், பறிமுதல் செய்ததை மறு வெளியீடு செய்தல், பறிமுதல் செய்ததை மறு வெளியீடு செய்தல்
- பங்கு முதலை மாற்றி அமைத்தல்
- இயக்குநர்கள் கடன் வாங்கும் அளவு
- இயக்குநர் அவைக் கூட்டங்கள்
- மீள்தகு முன்னுரிமை பங்குகள் வெளியிடுதல்
- நிறும கலைப்பு
# ஊக வணிகர்

## ஊக வணிகர்

பங்குச்சந்தையில் முதலீடுகளின் மதிப்பு அதிகரிப்பதலும், இலாபம் பெறுவதலும் நோக்கமாக இருக்கும் நபர்களுக்கு ஊகவணிகர் என்று பெயர்.
வாங்கி விற்பதன் மூலம் இலாபத்தை விரும்புவர்.பத்திரங்களின் உடமையை பெறுவதும் இல்லை.
# ஊக வணிகர்

## காளை

பத்திரங்களை எதிர்காலத்தில் விலையேற்றம் பெறும் என எதிர்பார்க்கின்ற ஊக வணிகர்.
தெஜிவாலா என அழைக்கப்படுகின்றனர்.
"எல்லாம் நன்மைக்கே" என மனபாங்கு கொண்டவர்
எதிர்காலத்தில் விலையில் பத்திரங்களை விற்க இயலும் என்ற எண்ணத்தில் தற்பொழுது பத்திரங்களை வாங்க முனைகிறார்.
# ஊக வணிகர்

## கரடி

எதிர்காலத்தில் விலை வீழ்ச்சி அடையும் என்று எண்ணுகின்ற ஊக வணிகர் கரடி அல்லது
"மண்டிவாலா"என அழைக்கப்படுகிறார்.
எதிலும் கெட்டதையே காண்கின்ற மனப்பாங்கு கொண்டவர்
பத்திரங்கள் பின்னர் குறைந்த விலையில் வாங்கி கொள்ளலாம் என்ற எண்ணத்தில் தற்பொழுது பத்திரங்களை விற்கிறார்.
# ஊக வணிகர்

## கலைமான்

முன்னெச்செரிக்கை உடையவர்
இவர் முனைமத்தில் நிறுமத்தின் பங்குகள் விற்கப்படும் என்று அறிந்தவுடன் புதிய விடுப்புகளில் பங்கு கோரி விண்ணப்பம் செய்வார்.
தனக்கு ஒதுக்கீடு செய்தால் முனைமம் பெற்றவுடன் விற்றுவிடுவார்.
இவர் "முனைம வேட்டையாளர்"என அழைக்கப்படுவர்.
# ஊக வணிகர்

## முடவாத்து

தற்போதைய தம் நடவடிக்கைகளில் உள்ள இடர்பாடுகளை தீர்ப்பதில் போராடி கொண்டிருக்கிற கரடி ஊக வணிகரே முடவாத்து என அழைக்கப்படுகிறார்.
# பார்பாரா இலிசுகோவ்

**பார்பாரா இலிசுகோவ்** (*Barbara Liskov*, பிறப்பு: நவம்பர் 7, 1939) அல்லது (**பார்பாரா ஜேன் கூபர்மன்** *(Barbara Jane Huberman)*) ஓர் அமெரிக்கக் கணினி அறிவியலாளர் ஆவார். இவர் மசாசூசட் நிறுவனப் பேராசிரிய பட்டியலில் உள்ளார். மேலும், இவர் மசாசூசட் தொழில்நுட்ப நிறுவனப் பொறியியல் பள்ளியின் மின்பொறியியல், கணினி அற்வியல் துறைசார் போர்டு பேராசிரியரும் ஆவார்.
# பார்பாரா இலிசுகோவ்

## தகைமைகளும் விருதுகளும்

இவர் தேசியப் பொறியியல் கல்விக்கழகம், தேசிய அறிவியல் கல்விக்கழகம், ஆக்கியவற்றின் உறுப்பினரும் அமெரிக்க்க் கலை, அறிவியல் கல்விக்கழகம், கணிப்பெந்திரக் கழகம் ஆகியவற்றின் ஆய்வுறுப்பினரும் ஆவார். இவர் 2002 இல் மசாசூசட் தொழில்நுட்ப நிறுவனத்தின் மிகச் சிறந்த பெண் புல உறுப்பினராக்க் கருதப்பட்டார். மேலும். அமெரிக்க அறிவியலாளர்களில் மிகச் சிறந்த 50 பேரில் ஒருவராக்க் கருதப்பட்டார்.  
இவர் 2004 இல் "நிரலாக்க மொழி, நிரலாக்க முறையியல், பரவல்நிலை அமைப்புகள்" ஆகியவற்றுக்கான பங்களிப்புகளுக்காக ஜான் வான் நியூமன் பதக்கத்தைப் பெற்றார். 2005 நவம்பர் 19 இல் இவரும் டொனால்டு ஈ. நூத்தும் ETH தகைமை முனைவர்கள் பட்டம் வழங்கப்பட்டனர். இவரும் நூத்தும் ETH சூரிச் தகைமை கருத்துரைத் தொடரில் தோன்றியுள்ளனர்.  
இவர் 2008 ஆம் ஆண்டிற்கான டர்னிங் விருதை அமெரிக்கக் கணிப்பெந்திரக் கழகத்தில் இருந்து 2009 மார்ச்சில் பெற்றார். இது நிரலாக்க மொழி வடிவமைப்பு, பொருள்-சார் நிரலாக்கமுறை உருவாக்கத்துக்கு வழிவகுத்த மென்பொருளாக்க முறையியல் ஆகியவற்றுக்காக வழங்கப்பட்டது. குறிப்பாக இவர் இரண்டு நிரலாக்க மொழிகளை உருவாகினார். அவை CLU நிரலாக்க மொழி (1970 களில்), ஆர்கசு நிரலாக்க மொழி (1980 களில்) என்பனவாகும்.  
இவர் மூன்று நூல்களும் நூற்றுக்கும் மேற்பட்ட தொழில்நுட்பக் கட்டுரைகளும் எழுதியுள்ளார்.
# இலட்சுமண தீர்த்த ஆறு

**இலட்சுமண தீர்த்த ஆறு** அல்லது **இலட்சுமண தீர்த்தம்** (*Lakshmana Tirtha* அல்லது *Lakshmantīrtha River*), காவிரி ஆற்றின் ஒரு துணை ஆறு ஆகும். இது கர்நாடக மாநிலத்தின் குடகு மாவட்டத்தில் உற்பத்தியாகி, கிழக்கு நோக்கிப் பாய்ந்து,கிருஷ்ணராச சாகர் ஏரியில் காவிரி ஆற்றுடன் இணைகிறது.
# ஆன்னி செவல் யங்

**ஆன்னி செவல் யங்** *(Anne Sewell Young)* (ஜனவரி 2, 1871 – ஆகத்து 15, 1961) ஓர் அமெரிக்க வானியலாளர் ஆவார். இவர் மவுண்ட் கோல்யோக் கல்லூரியில் 37 ஆண்டுகளுக்கு வானியல் பேராசிரியராகப் பணியாற்றினார்.
# ஆன்னி செவல் யங்

## வாழ்க்கை

இவர் 1871 ஜனவரி 2 இல் விசுகான்சினைச் சேர்ந்த புளூமிங்டனில் மரைத்திரு ஆல்பர்ட் ஆடம்சு யங்குக்கும் ஆன்னி செவலுக்கும் பிறந்தார்.  
இவர் தன் சட்ட இளவல் பட்டத்தை 1892 இல் மின்னெசோட்டவைச் சேர்ந்த சார்ள்டன் கல்லூரியில் பெற்றார். பின்னர் இவர் வாழ்சிங்டனில் உள்ள வால்லா வால்லாவுக்குச் சென்று, அங்கே விட்மன் கல்லூரியில் மூன்று ஆண்டுகளுக்குக் கணிதவியலைப் பயிற்றுவித்தார். பிறகு சார்ள்டனுக்கு வருமுன் 1897 இல் தன் மூதறிவியல் பட்டத்தைப் பெற்றார். இவர் 1906 இல் தன் முனைவர் பட்டத்தைக் கொலம்பியா பல்கலைக்கழகத்தில் பெற்றார். இவரது ஆய்வு முந்தைய ஒளிப்படங்களின் அளவீடுகளை மதிப்பிட்டுபெர்சியூசு விண்குழுவில் முன்பு கருதியதை விட இருமடங்கு விண்மீன்கள் உள்லமையைத் தீர்மானித்தார்.  
யங் 1898 இல் மவுண்ட் ஓலியோக் கல்லூரியில் தன் பணியைத் தொடங்கினார்.  
யங் மாறும் விண்மீன்களின் ஆய்வில் மிகுந்த ஆர்வம் கொண்டிருந்தார். எனவே இவர் ஆர்வார்டு கல்லூரி வான்காணக இயக்குநராகிய எட்வார்டு சார்லசு பிக்கஎரிங்குடன் மாறும் விண்மீன்களைப் பற்றிக் கடித்த்த் தொடர்பு வைத்திருந்தார். She was elected the organiza tion's President in 1923.  
யங் 1936 இல் ஓய்வு பெற்றதும் தன் தங்கையுடன் கலிபோர்னியாவில் உள்ள கிளேர்மாண்ட்டுக்கு சென்றார்.இவர் அங்கு 1961 ஆகத்து 15 இல் இறந்தார்.
# அன்னீ இரசல் மவுந்தர்

**அன்னீ இரசல் மவுந்தர்** *(Annie Russell Maunder)* (14 ஏப்பிரல் 1868 – 15 செப்டம்பர் 1947) ஒரு வடக்கு அயர்லாந்து வானியலாளரும் கணிதவியலாளரும் ஆவார்.
# அன்னீ இரசல் மவுந்தர்

## சொந்த வாழ்க்கை

வாட்டேருக்கும் அன்னீக்கும் ஒரு குழந்தையும் பிறக்காவிட்டாலும் வால்டேருக்கு முந்தைய திருமணத்தால் ஐந்து குழந்தைகள் உண்டு. வால்டேர் 1928 இல் 75 ஆம் அகவையில் இறந்தார். அன்னீ இருபத் ஆண்டுகள் கழித்து, 1947 இல் தன் 79 ஆம் அகவையில் இலண்டனில் உள்ள வாண்டர்சுவர்த்தில் இறந்தார்.
# சராயன் ஆறு

**சராயன் **(Sarayan) கோமதி ஆற்றின் சிறிய துணை ஆறாகும்.இது உத்தரப் பிரதேச மாநிலத்தில் லக்கிம்பூர் மற்றும்சீதாபூர் மாவட்டங்களின் வழியாக ஓடுகிறது.
# சராயன் ஆறு

## போக்கு

சராயன் ஆறு கோலா கோகாரநாத் என்ற நகரின் அருகில் உள்ள ஐதராபாத் பரகானா என்ற இடத்தில் உற்பத்தியாகிறது. தனது தொடக்க இடத்திலிருந்து ஏறத்தாழ 49 மைல்கள் தொலைவைக் கடந்த பிறகு இந்த ஆறு சீதாபூர் மாவட்டத்திற்குள் நவ்ரங்பூர் என்ற கிராமத்திற்கருகில் உள்நுழைகிறது. இந்த ஆறு சீதாபூர் மாவட்டத்தில் ஒழுங்கற்ற வளைந்த பாதைகளில் வடக்கிலிருந்து தெற்காக பயணிக்கிறது. சில மைல் தொலைவுகள் ஓட்டத்திற்குப் பிறகு, டெகாரின் கிராமத்திற்கருகில் ஜம்வாரி என்ற ஓடை இதனுடன் இணைகிறது. இதனைத் தொடர்ந்து தெற்காக பயணித்து சீதாபூர் நகரை அடைந்து அந்நகரின் மையப்பகுதியின் குறுக்காக கடந்து செல்கிறது. இறுதியாக, இந்த ஆறு கோமதி ஆற்றுடன் சிதாவ்லியில் இந்தௌரா என்ற கிராமத்திற்கருகில் இணைகிறது. *.*  
இந்த ஆற்றின் போக்கின் மேல்பகுதியில், இந்த நதியானது ஆழமற்ற படுகையில் பாய்கிறது, ஆனால், தெற்காக செல்லச் செல்ல இந்த ஆறு ஆழமாகவும் உயர்ந்த கரைகளைக் கொண்டதாகவும், மணற்பாங்கானதாகவும், குறுகிய பள்ளத்தாக்குகளின் ஊடாகப் பாய்வதாகவும் அமைகிறது.
# சராயன் ஆறு

## வெள்ளப்பெருக்கு மற்றும் நீர்வழிப்போக்குவரத்து

மழை மிகுந்த ஆண்டுகளில், இந்த ஆறு சீதாபூர் நகரிலும் மற்றும் அதன் கரையோரமாக அமைந்துள்ள மற்ற இடங்களிலும் பெரும் அழிவினை ஏற்படுத்தக்கூடிய வெள்ளப்பெருக்கு ஏற்படுவதற்குக் காரணமானதாக அமைகிறது. ஆனால், சாதாரணமான காலங்களில், இந்த ஆறு ஒரு வடிகாலாக மக்களுக்கான தேவைகளைப் பூர்த்தி செய்கிறது. இதன் கீழ் வடிநிலங்களில் சிறிய படகுப்போக்குவரத்துக்கு உகந்ததாக உள்ளது. இருப்பினும் அவ்வாறான பயன்பாடு மிகவும் அரிதாகவே இந்த ஆற்றில் நடைபெறுகிறது.
# பாசுபரசு மோனோநைட்ரைடு

**பாசுபரசு மோனோநைட்ரைடு** *(Phosphorus mononitride)* என்பது PN என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இதை பாசுபரசு ஒற்றைநைட்ரைடு என்றும் அழைக்கலாம். பாசுபரசும் நைட்ரசனும் மட்டுமே சேர்ந்து இச்சேர்மம் உருவாகிறது. ஈரணு நைட்ரைடு என்று இச்சேர்மத்தை வகைப்படுத்துகிறார்கள்.  
விண்மீனிடை ஊடகத்தில் முதன் முதலாக கண்டறியப்பட்ட பாசுபரசு சேர்மம் பாசுபரசு மோனோநைட்ரைடு ஆகும் .  
வியாழன் மற்றும் சனி (கோள்)|சனி]] கோள்களிலும், விண்மீனிடை ஊடகத்திலும் இதுவொரு முக்கியமான மூலக்கூறாகக் கருதப்படுகிறது .
# இருமக்கோப்பு

**இருமக்கோப்பு** (Binary file) என்பது கணினிவடிவக் கோப்புகளில் ஒன்றாகும். உரைக்கோப்பினைப் போன்று, மின்னணு வடிவினை அடிப்படையாகக் கொண்டு, கிடைமட்ட நேர்கோட்டு வடிவில் அமைந்து இருக்கும். ஆனால், நிரலாக்க உதவியோடு தான் படித்தறிய முடியும். மனித புலன்களால் அறியமுடியாது. தோற்ற அடிப்படையில், இவை இரண்டுமே கணினிக்கோப்புகள் ஆகும். எனவே, இருமக்கோப்பும், உரைக்கோப்பும் வேறுபட்டவை ஆகும். சிலர் இதனை உரையிலாக் கோப்பு ('non-text file')என்றும் அழைப்பர். பல இருமக்கோப்பு வடிவங்கள் உரையைப் போன்ற பகுதிகளைப் பெற்று, உரைக்கோப்புப் போன்று புரிந்து கொள்ளப்படுகிறது. எடுத்துக்காட்டாக, சில மைக்ரோசாப்டு நிறுவனத்தின் இருமக்கோப்புகள்(RTF,DOC) உரைவடிவம் போன்ற, ஆவணக்கோப்பு வடிவங்களைப்பெற்று விளங்குகின்றன. இவை ஆவணத்தின் உரைப்பகுதியையும், அந்த ஆவணத்தின் வடிவக் குறிப்புகளை, இருமக்கோப்புக் குறியீடுகளாகவும் அமையப் பெற்று இருக்கின்றன. இக்கோப்புகளைத் தொகுக்க, இருமக்கோப்புத் தொகுப்பிகள்(hex editor or byte editor) உள்ளன. அவை இக்கோப்புகளை, 16(hexadecimal) எண்களாக மாற்றி காட்டும் திறன் கொண்டவை ஆகும்.
# துளசி கிரி

**துளசி கிரி** (*Tulsi Giri*, 26 செப்டம்பர் 1926 – 18 திசம்பர் 2018)நேபாள நாட்டின் பிரதம அமைச்சராக 1963 - 1964, 1964 - 1965 மற்றும் 1975 - 1977 ஆகிய ஆண்டுகளில் பதவி வகித்தவர். இவர் நேபாளத்தின் சிராஹாவில் 1926ல் பிறந்தவர்.  
1959 - 1960ல் நேபாளி காங்கிரஸ் அமைச்சரவையில் பதவி வகித்தவர். மேலும் அரசியல் கட்சிகள் சார்பற்ற நேபாள தேசிய பஞ்சாயத்து ஆட்சியில் (1960 - 1990) முதன்முறையாக நேபாள பிரதம அமைச்சராக பதவி வகித்தவர்.  
மேற்கு வங்காளத்தின் பிர்பூம் மாவட்டத்தில் உள்ள சிறீ வித்தியாசாகர் கல்லூரியில் பட்டம் பெற்ற துளசி கிரி, அரசியலில் தனது வாழ்க்கையைத் துவக்கியவர். துளசி கிரி, *சாரா* எனும் கிறித்தவ பெண்ணை மணந்து யெகோவாவின் சாட்சிகள் என்ற கிறித்தவ சமயத்திற்கு மதம் மாறினார்.  
1986ல் துளசி கிரி அரசியலிருந்து விலகி இலங்கையில் குடியேறினார். அங்கு இரண்டு ஆண்டு தங்கிய துளசி கிரி, இறுதியாக இந்தியாவின் பெங்களூரு நகரத்தில் 2005 வரை தங்கினார்.
# துளசி கிரி

## இதனையும் காண்க

- நேபாள பிரதம அமைச்சர்கள்
- நேபாள மன்னர்கள்
# அரேந்திர கூமர் முகர்சி

**அரேந்திர கூமர் முகர்சி** (Harendra Coomar Mookerjee 1887 -1956) என்பவர் இந்திய அரசியலமைப்பு நிர்ணய மன்றத்தின் துணைத் தலைவராக இருந்தவர். இந்திய அரசியல் சட்டத்தை உருவாக்குவதற்கு இந்திய அரசியலமைப்பு நிர்ணய மன்றம் அமைக்கப்பட்டது இந்தியா விடுதலை பெற்ற பின்னர் இவர் மேற்கு வங்க மாநிலத்தின் முதல் ஆளுநர் ஆனார்.  
அரேந்திர குமார் முகர்சி வங்கத்தில் வங்காளி குடும்பத்தில் பிறந்தார். முதுகலை ஆய்வுப் பட்டம் ஆகியவற்றை கொல்கத்தா பல்கலைக் கழகத்தில் படித்துப் பெற்றார். மெய்யியல் ஆங்கில இலக்கியம் ஆகியவற்றில் முனைவர் பட்டங்கள் பெற்றார். கொல்கத்தா பல்கலைக் கழகத்தில் விரிவுரையாளராகவும் பேராசிரியராகவும் பணி செய்தார்.
வங்காளத்தில் கிறித்தவ மக்களின் தலைவராகவும் சிறுபான்மை இன மக்களின் தலைவராகவும் இருந்து அவர்களின் உரிமைகளுக்காகச் செயல்பட்டார்.  
வங்கத்தில் வாழ்ந்த கிறித்தவர்கள் சார்பாக இயங்கினார். அவர் தேசிய அரசியலில் நுழைந்த பின்னர் இந்திய கிறித்தவர்கள் அனைத்திந்திய கவுன்சிலின் தலைவராகத் தேர்ந்தெடுக்கப்பட்டார். இந்திய தேசிய காங்கிரசின் உறுப்பினராகவும் இருந்தார்.
# மகாவீர பீமன்

***மகாவீர பீமன்*** 1962 ஆம் ஆண்டில் வெளியான ஒரு இந்திய, தமிழ்த் திரைப்படமாகும். இத் திரைப்படத்தை எஸ். ஏ. சுப்புராமன் இயக்கினார். டி. கே. பகவதி, எஸ். ஏ. அசோகன், பி. வி. நரசிம்மபாரதி, ஜெயஸ்ரீ, எல். விஜயலட்சுமி மற்றும் பலர் நடித்திருந்தனர்.
# மகாவீர பீமன்

## பாடல்கள்

எம். எஸ். ஞானமணி இசையமைத்தார். கம்பதாசன், நாவரசு, சோலைராசு, டி. கே. சுந்தர வாத்தியார், கவி லட்சுமனதாஸ் ஆகியோர் பாடல்களை யாத்தனர். டி. எம். சௌந்தரராஜன், சீர்காழி கோவிந்தராஜன், வி. என். சுந்தரம், எம். கே. சேகர், பி. லீலா, கே. ஜமுனாராணி, பி. கே. சரஸ்வதி, கௌசல்யா ஆகியோர் பின்னணி பாடினர்.
# தாமிர-குளோரின் சுழற்சி

**தாமிர-குளோரின் சுழற்சி** (*copper–chlorine cycle*) என்பது ஐதரசனை உற்பத்தி செய்கின்ற ஒரு வெப்பவேதியியல் சுழற்சி வினையாகும். இவ்வினை நான்கு படிநிலைகளில் நிகழ்கிறது. வெப்ப வேதியல் செயல்முறையும் மின்னாற்பகுப்புச் செயல்முறையும் சேர்ந்த ஒரு கலப்புச் செயல்முறையாக தாமிர-குளோரின் சுழற்சி கருதப்படுகிறது. 530 பாகை செல்சியசு வெப்பநிலை வரைக்குமான உயர் வெப்பநிலை இவ்வினை நிகழ்வதற்குத் தேவையாக உள்ளது .
தண்ணீர் மூலக்கூறை பிளக்கும் நான்கு இரசாயன வினைகளை Cu-Cl சுழற்சி உள்ளடக்கியுள்ளது. இச்சுழற்சியின் நிகர வினையாக தண்ணீர் ஐதரசன் மற்றும் ஆக்சிசனாகச் சிதைவடைகின்றது. வினையில் பங்கேற்கும் வேதிப்பொருட்கள் அனைத்தும் மறுசுழற்சிக்குச் செல்கின்றன.  
Cu-Cl செயல்முறையை அணுசக்தி நிலையங்களுடன் இணைக்கலாம் அல்லது சூரியன் மற்றும் தொழிற்சாலைக் கழிவு வெப்பம் போன்ற மற்ற வெப்ப ஆதாரங்களுடன் இணைக்கலாம். இதனால், உயர்ந்த செயல்திறன், சுற்றுச்சூழல் தாக்கக் குறைவு போன்ற சிறப்பம்சங்களுடன் மற்ற பாரம்பரியமான உற்பத்தி முறைகளைக் காட்டிலும் ஐதரசன் உற்பத்தியை குறைவான செலவில் அடையமுடியும்.  
நான்காம் தலைமுறை சர்வதேச கருத்துக்கள அரங்கில் தாமிர-குளோரின் சுழற்சி ஒரு முக்கியமான சுழற்சியாகக் கருதப்பட்டு மேம்படுத்தப்பட்டு வருகிறது. உலகெங்கிலும் உள்ள நாடுகளில் பல நாடுகள் மின்சாரம் மற்றும் ஐதரசன் இரண்டையும் மிகவும் செயல்திறன்மிக்க வகையில் உற்பத்தி செய்யும் வகையில் அடுத்த தலைமுறை அணு உலைகளை திட்டமிடுகின்றன.
தாமிர-குளோரின் சுழற்சியின் நான்கு படிநிலைகளும் பின்வருமாறு விவரிக்கப்படுகின்றன:.  
1. 2 Cu + 2 HCl (*வாயு*) → 2 CuCl (நீர்மம்) + H<sub>2</sub> (வாயு) (430–475 °செ)
1. 2 CuCl<sub>2</sub> + H<sub>2</sub>O (வாயு') → Cu<sub>2</sub>OCl<sub>2</sub> + 2 HCl(வாயு) (400 °செ)
1. 2 Cu<sub>2</sub>OCl<sub>2</sub> → 4 CuCl + O<sub>2</sub>(வாயு) (500 °செ)
1. 2 CuCl → CuCl<sub>2</sub> (நீரிய) + Cu (சுற்றுப்புற-வெப்பநிலை மின்னாற்பகுப்பு)
:
: நிகர வினை: 2 H<sub>2</sub>O → 2 H<sub>2</sub> + O<sub>2</sub>''.  
திண்ம நிலையில் வினையின் சமன்பாடு சமப்படுத்தப்படுகிறது. கனடாவின் அணு ஆற்றல் நிறுவனம் சோதனை முறையில் இதனை விவரித்துள்ளது. CuCl மின்னாற்பகுப்பியில் ஐதரசன் நேர்மின்வாயிலும் Cu(I) ஆக்சிசனேற்றப்பட்டு Cu(II) ஆக எதிர்மின்வாயிலும் வெளிப்படுகின்றன. நான்கு படிநிலைகளையும் இணைப்பதன் மூலம் இடைநிலை விளைபொருள்கள் உருவாதலையும் திண்ம தாமிர இடப்பெயர்ச்சியையும் நீக்கலாம் .
அணுக்கரு உலைகளில் இருந்து வெளியேறும் உபரி வெப்பத்தை இவ்வினை நிகழ்வதற்கு பயன்படுத்திக் கொள்ள ஆய்வுகள் நடைபெறுகின்றன . உபரி வெப்பத்தைப் பயன்படுத்திக் கொள்வதை கணக்கில் கொள்ளாமல் ஒட்டு மொத்தமாக கணக்கிட்டால் இச்சுழற்சியில் உற்பத்தித் திறன் 43 சதவீதத்திற்கும் அதிகமாகும்.  
வினைச் செயலாக்கங்களுக்கு இடையில் திண்மங்களைக் கையாளுதல், அரிப்புத் தன்மை கொண்ட நீர்மங்கள் பயன்படுத்தும் தொழிநுட்பப் பொருட்களின் பயன்பாடு போன்றவை இச்சுழற்சி வினையின் முன் நிற்கும் சவால்களாகும் .
# தாமிர-குளோரின் சுழற்சி

## இவற்றையும் காண்க

- துத்தநாகம்-துத்தநாக ஆக்சைடு சுழற்சி
- கலப்பு கந்தகச் சுழற்சி
# கீர்த்தி நிதி பிஸ்தா

**கீர்த்தி நிதி பிஸ்தா** (**Kirti Nidhi Bista**) (; 15 சனவரி 1927 – 11 நவம்பர் 2017) நேபாள அரசியல்வாதியான கீர்த்தி நிதி பிஸ்தா, பிரதம அமைச்சராக 1969 - 1970, 1971 - 1973 மற்றும் 1977 -1979 காலகட்டங்களில் நேபாள பிரதம அமைச்சராக மூன்று முறை பதவி வகித்தவர்.
2005ல் நேபாள மன்னர் ஞானேந்திராவிற்கு எதிராக நடைபெற்ற நேபாள மக்கள் புரட்சி துவங்கிய போது, கீர்த்தி நிதி பிஸ்தா, நாட்டின் துணைத் தலைவராக நியமிக்கப்பட்டார். மக்கள் கிளர்ச்சி வலுவடைந்த போது, நேபாள அரசை மன்னர் ஞானேந்திரா கலைக்கும் வரை, அரசின் துணைத் தலைவர் பதவியிலிருந்தார்.  
கீர்த்தி நிதி பிஸ்தா, நீண்டகால புற்றுநோயால் தமது 90வது அகவையில், 11 நவம்பர் 2017 அன்று காலமானார்.
# கீர்த்தி நிதி பிஸ்தா

## இதனையும் காண்க

- நேபாள பிரதம அமைச்சர்கள்
- நேபாள மன்னர்கள்
# நாகேந்திர பிரசாத் ரிஜால்

**நாகேந்திர பிரசாத் ரிஜால்** (**Nagendra Prasad Rijal**) (20 ஏப்ரல் 1927 – 23 செப்டம்பர் 1994), நேபாள மன்னர் பிரேந்திராவின் முடியாட்சிக்குட்பட்ட தேசிய பஞ்சாயத்து ஆட்சியில், 17 சூலை 1973 - 1 டிசம்பர் 1975 மற்றும் 21 மார்ச் - 18 சூன் 1986 என இரண்டு காலகட்டங்களில் நேபாள பிரதம அமைச்சராக பதவி வகித்தவர்.
# நாகேந்திர பிரசாத் ரிஜால்

## இதனையும் காண்க

- நேபாள பிரதம அமைச்சர்கள்
- நேபாள மன்னர்கள்
- நேபாள காலக் கோடுகள்
- நேபாளத்தின் வரலாறு
# பாரதி சாலை, சென்னை

**பாரதி சாலை** (Bharathi Salai) என்பது தமிழ்நாட்டின் சென்னை நகரின் இராயப்பேட்டையில் உள்ள ஒரு பழமையான சாலையாகும். இந்தச் சாலை எக்ஸ்பிரஸ் அவென்யூ வணிக வளாகம் இருக்கும் ராயப்பேட்டை மணிக்கூண்டு சந்திப்புக்கும் மெரீனா கடற்கரை காமராஜர் சாலை கண்ணகி சிலை சந்திப்புக்கும் இடையே நீண்டிருக்கிறது. பாரதி சாலையின் பழைய பெயர் பைகிராப்ட்ஸ் சாலை என்பதாகும். இது ஆங்கோலேய திகாரியான செயின்ட் தாமஸ் பைகிராப்ட்ஸ் என்பவரின் நினைவால் அப்போது வைக்கப்பட்டது. சுப்பிரமணிய பாரதியின் நினைவைப் போற்றும் விதத்தில் தமிழ்நாடு அரசு பைகிராப்ட்ஸ் சாலையின் பெயரை பாரதி சாலை என்று மாற்றியது.  
சென்னையின் மிகப் பழமையான இந்தச் சாலைகளில் ஒன்றான இந்தச் சாலையில்தான் ஆற்காடு நவாப்பின் அதிகாரபூர்வ இல்லமான அமீர் மஹால் உள்ளது. தமிழ் மர்ம புதின எழுத்தாளரான வடுவூர் துரைசாமி ஐயங்கார் இந்தச் சாலையில்தான் வீடு வாங்கி வசித்து வந்ததாகச் சொல்லப்படுகிறது. இந்தச் சாலையின் மையத்தில் சென்னையின் மிகப் பழமையான சந்தைப் பகுதிகளுள் ஒன்றாக ஜாம்பஜார் என்ற சந்தை உள்ளது. இந்தச் சந்தை ராயப்பேட்டை, திருவல்லிக்கேணி உள்ளிட்ட பகுதிகளின் வர்த்தக மையமாக இருக்கிறது. இந்தச் சாலையில் ஒரு பகுதி ராயப்பேட்டையில் இருக்கிறது. ராயப்பேட்டை மெத்தை, திரைகளுக்கான சந்தை. அதனால் அது தொடர்பான கடைகளும் இந்தச் சாலையில் இருக்கின்றன.
# த 15:17 டு பாரிஸ்

இந்த படம் 2018 பிப்ரவரி 9 அன்று வார்னர் பிரதர்ஸ் பிக்சர்ஸ் வெளியிட்டவிருக்கிறது.
# த 15:17 டு பாரிஸ்

## கதை

பெல்ஜியம் நாட்டின் தலைநகரான பிரஸ்ஸல்ஸ் வழியாக, 2015, ஆகத்து 21 அன்று பாரீசுக்கு செல்லும் அதிவிரைவு ரயிலில் ஐ.எஸ். தீவிரவாதி ஒருவனும் பயணிக்கிறான். ஓடும் தொடர்வண்டியில் 500-க்கும் மேற்பட்ட பயணிகளை கொல்வதற்கான சதித்திட்டத்தை செயல்படுத்த தயாராகிர்றான். இதற்காக வெடிப் பொருட்கள் மற்றும் தானியங்கி துப்பாக்கியுடன் அவன் செயல்படத் தொடங்குகிறான். அப்போது அந்த தொடர்வண்டியில் பயணிக்கும் மூன்று அமெரிக்க இளைஞர்கள் தீவிரவாதிக்கு எதிராக போராடுகின்றனர். அடிப்படையில் இராணுவ வீரர்களான அம்மூவரும் தீவிரவாதியை எதிர்கொண்டு சாதித்த உண்மைச் சம்பவமே கதையின் அடிப்படை.
# கணேஷ் வி தெவி

**கணேஷ் நாராயண் தாஸ்** (*Ganesh Narayan Das*, 1 ஆகஸ்ட் 1950), என்பவர் பரோடாவில் உள்ள சயாஜிராவோ பல்கலைக் கழகத்தின் முன்னாள் பேராசிரியர் ஆவார். புகழ்பெற்ற இலக்கிய விமர்சகர் மற்றும் ஆர்வலராகவும் திகழ்பவர். வதோதாராவில் உள்ள ‘பாஷா ஆராய்ச்சி மற்றும் வெளியீட்டு மையத்தின்’ நிறுவனராகவும் இயக்குனராகவும் உள்ளார்.
# கணேஷ் வி தெவி

## கல்வி

இவர் கோலாப்பூரில் உள்ள சிவாஜி பல்கலைக்கழகம், இங்கிலாந்திலுள்ள லீட்ஸ் பல்கலைக்கழகத்தில் கல்வி பயின்றார். பல கல்விப் பணிகளில், அவர் லீட்ஸ் பல்கலைக்கழகத்திலும், யேல் பல்கலைக்கழகத்திலும், ஜவகர்லால் நேரு அறக்கட்டளை (1994-96) மூலம் நிதி பெற்று ஆய்ந்தவர்.
# கணேஷ் வி தெவி

## ஆசிரியப்பணி

2002 ஆம் ஆண்டு முதல், குஜராத் மாவட்ட காந்திநகரில் உள்ள திருபாய் அம்பானியின் தகவல்தொடர்பு தொழில்நுட்பத்துறையில் பேராசிரியராகப் பணியாற்றினார். அங்கிருந்து விலகி, பரோடா மஹாராஜா சயாஜிராவோ பல்கலைக் கழகத்தில் தனது வாழ்க்கையைத் தொடங்கினார். பரோடாவிலிருந்து உலகின் மொழி வேறுபாட்டின் வரைபடத்தைத் தொடர, கருநாடக மாநிலத்தின் தார்வார்ட்க்குச் சென்றார்.
# கணேஷ் வி தெவி

## மொழி ஆய்வுப்பணி

வதோதராவில் அமைக்கப்பட்ட பாஷா மொழி ஆய்வகம், பழங்குடி சமூகங்களைப் பற்றிய ஆய்வை மேற்கொள்ள குஜராத்தில் மாவட்டத்தில் உள்ள ஆதிவாசி அகாடமி ஆகியவற்றை இவர் ஏற்படுத்தினார். இவை பழங்குடி சமூகங்களைப் பற்றிய ஆய்வுக்கு ஒரு தனித்துவமான கல்வி சூழலை உருவாக்குவதற்கு நிறுவப்பட்டன. 2010 இல் இந்தியாவின் மக்கள் மொழியியல் ஆய்வுக்கு வழிவகுத்தார், இவ்வமைப்பானது தற்காலத்தில் புழங்கும் 780 இந்திய மொழிகளையும் ஆய்வு செய்து ஆவணப்படுத்தியுள்ளது.
# கணேஷ் வி தெவி

## விருதுகள்

1. அரசர் கிளாசு விருது (2003) (குஜராத்தில் ஒடுக்கப்பட்ட மொழிகளைக் காப்பதற்காக)
1. துர்கா பகவத் நினைவு விருது (வனப்பிரசுதம் என்னும் பழங்குடி பற்றிய நூலுக்காக)
1. சாகித்ய அகாதெமி விருது (2005) (இலக்கியப் படைப்புக்காக)
1. சார்க் எழுத்தாளர் பரிசு (2007) (அறியப்படாத பழங்குடி மக்களைப் பற்றிய எழுத்துக்காக)
1. இலிங்குவாபாக்சு பரிசு (2011) (பன்முகத்தன்மையுடைய மொழியைப் பாதுகாத்தலுக்காக)
1. தாமரைதிரு விருது (2014) இந்திய அரசின் உயரிய விருது (பழங்குடி மக்கள் சார்பான)
# கணேஷ் வி தெவி

## படைப்புகள்

1. கூர்சிந்தனைகள் (Critical Thought) (1987)
1. மறதிக்குப் பிறகு (After Amnesia) (1992)
1. பல தலைவர்களுக்காக (Of Many Heroes (1997)
1. பாரம்பரியம் மற்றும் நவீனத்துவ இந்தியா (India Between Tradition and Modernity) (co-edited, 1997)
1. மற்றொரு நாக்கில் (In Another Tongue) (2000)
1. இந்திய இலக்கிய விமர்சனம் : கோட்பாடும் விளக்கமும் (Indian Literary Criticism: Theory & Interpretation) (2002).
1. புனையப்பட்ட வார்த்தைகள் - பழங்குடி இலக்கியத் தொகுதி (Painted Words: An Anthology of Tribal Literature) (editor, 2002).
1. திருடன் எனப்படும் ஆதிவாசி (A Nomad Called Thief) (2006)
1. முக்கிய வார்த்தைகள் : உண்மை (Keywords: Truth )(contributor, date unknown)
1. வனவாசம் (Vaanprastha) (in Marathi, date unknown)
1. ஆதிவாசிகளைக் குறித்து...(Adivasi Jane Che) ( Tribal People Knows, in Gujarati, date unknown).
1. ஜி.என். வாசிப்பு (The G.N. Devy Reader) (2009)
# துத்தநாகம்-துத்தநாக ஆக்சைடு சுழற்சி

**துத்தநாகம்-துத்தநாக ஆக்சைடு சுழற்சி** *(zinc–zinc oxide cycle)* என்பது ஐதரசனை உற்பத்தி செய்கின்ற ஒரு வெப்பவேதியியல் சுழற்சி வினையாகும். துத்தநாகமும் துத்தநாக ஆக்சைடும் இவ்வினையில் பயன்படுத்தப்படுகின்றன இவ்வினை இரண்டு படிநிலைகளில் நிகழ்கிறது. இச்சுழற்சியில் ஐதரசனின் உற்பத்தித் திறன் 40 சதவீதத்திற்கு அருகில் உள்ளது .
# துத்தநாகம்-துத்தநாக ஆக்சைடு சுழற்சி

## செயல்முறை விளக்கம்

தண்ணீர் மூலக்கூறை பிளக்கும் இரண்டு இரசாயன வினைகளை Zn/ZnO சுழற்சி உள்ளடக்கியுள்ளது. இவ்வினைகளில் ஒடுக்க-ஏற்ற வேதிவினைகள் பயன்படுத்தப்படுகின்றன:.  
- பிரிகை வினை: ZnO → Zn + 1/2 O2,
- நீராற்  
சூரிய சக்தியை மையமாகக் கொண்ட முதல் வினையில் 900 பாகை செல்சியசு வெப்பநிலையில் துத்தநாக ஆக்சைடு துத்தநாகமாகவும் ஆக்சிசனாகவும் பிரிகையடைகிறது. இவ்வினை ஒரு வெப்பங்கொள் வினையாகும். இரண்டாவது வினையில் துத்தநாகம் 427 ° பாகை செல்சியசு வெப்பநிலையில் தண்ணீருடன் வினைபுரிந்து ஐதரசனையும் துத்தநாக ஆக்சைடையும் உற்பத்தி செய்கிறது.  
சூரிய வெப்ப ஆற்றல் நிலையை அறிவதற்காக சூரிய சக்தி கோபுரமும் சூரிய வெப்ப ஆற்றலைப் பெறுவதற்கு சூரிய இலக்கு நிலைப்படுத்திகளும் பயன்படுத்தப்படுகின்றன.
# துத்தநாகம்-துத்தநாக ஆக்சைடு சுழற்சி

## இவற்றையும் காண்க

- தாமிர-குளோரின் சுழற்சி
- கலப்பு கந்தகச் சுழற்சி
# ஜெஃப்ரி ச.ஹால்

**ஜெஃப்ரி ச.ஹால்** (பிறப்பு 3 மே 1945) ஒரு அமெரிக்க மரபியலர் மற்றும் உயரியலாளர். இவர் பிரான்டிஸ் பல்கலைகழகத்தில் எமிரிட்ஸ் பேராசிரியராக உள்ளார் மற்றும் தற்போது கேம்பிரிட்ச் வசிக்கிறார். ஹால் ஈக்களில் உண்டாகும் காதலூட்டம் மற்றும் நடத்தை ஏற்படும் சீரான மாற்றம் குறித்த நரம்பியல் கூறு பற்றிய ஆய்வுகளை செய்வதற்கு தனது பெரும்பான்மையான நேரத்தை கழித்தார். அவருடைய நரம்பியல் மற்றும் டிராஸாபிலா நடத்தையில் ஏற்படும் மாற்றங்கள் குறித்த ஆய்வுகள் மூலம் அவர் ஒரு முக்கிய் உயிரியல் சம்பந்தமான நிகழ்வை கண்டுபிடித்தார். இந்த ஆய்வுகள் மூலம் உயிரியல் கடிகாரங்கள் மற்றும் நரம்பு மண்டலத்தில் பாலியல் வேறுபாடு அடித்தளங்கள் மீது அத்தியாவசிய வழிமுறைகளை ஏற்படுத்த உதவியது. உயிரியல் துறையில் அவரது புரட்சிகர வேலைக்காக அறிவியல் தேசிய கழகத்திற்காக தேர்ந்தெடுக்கப்பட்டார். **மைக்கேல் W. யங்** மற்றும் **மைக்கேல் ரோபாஸ்** உடன் இனைந்து ஹால் **2017 ஆம் ஆண்டிற்கான மருத்துவம் மற்றும் உடலியக்கியல்கான நோபல் பரிசு** பெற்றார்.
# ஜெஃப்ரி ச.ஹால்

## வாழ்க்கை

### ஆரம்பகால வாழ்க்கை மற்றும் கல்வி

ஜெஃப்ரி ஹால் நியூயார்க் புரூக்லினில் பிறந்தார், வாஷிங்டன் டி.சி. புறநகர் பகுதியில் வளர்ந்தார், அவரது தந்தை அமெரிக்க செனட் செய்திகளை சேகரிக்கும் அசோசியேட்டட் பிரஸ் பத்திரிகைக்கு நிருபராக பணியாற்றினார், ஹாலின் தந்தை, ஜோசப் W. ஹால், சமீபத்திய நிகழ்வுகள் தெறிந்துகொள்ள ஹாலை தினசரி பத்திரிக்கைகளை படிப்பதற்கு ஊக்கம் கொடுத்தார். ஒரு நல்ல உயர்நிலைப் பள்ளி மாணவராக ஹால் இருந்தார். எதிர்காலத்தில் மருத்துவத் துறையில் தொடர திட்டமிட்டார். ஹால் 1963 ஆம் ஆண்டில் அஹெர்ஸ்ட் கல்லூரியில் ஒரு இளங்கலைப் பட்டத்தைத் தொடர்ந்தார். ஆயினும், ஒரு இளங்கலை மாணவராக இருந்த காலத்தில், இயல்பாகவே அவருக்கு உயிரியலில் ஆர்வம் இருப்பதை உணர்ந்து கொண்டார்.
# ஜெஃப்ரி ச.ஹால்

## வாழ்க்கை

### ஆரம்பகால கல்விப் பணி

ஹால் 1967 ஆம் ஆண்டில் பட்டப்படிப்பு பள்ளியில் லாரன்ஸ் சேண்ட்லரின் ஆய்வகத்தில் பணிபுரியத் தொடங்கினார். திராஸோபிலாவில் வயது சார்ந்த சார்பு மரபியல் மாற்றங்களை ஆய்வு செய்ய ஹால் சேண்ட்லருடன் பணிபுரிந்தார், இவர்களின் ஆய்வு குரோமோசோமின் நடத்தையில் மரபணு கட்டுப்பாட்டை மையப்படுத்தி இருந்தது. பின்னாளில் கலிபோர்னியா தொழில்நுட்ப நிறுவனத்தில் சீமோர் பென்சரிடம் மரபியலில் முனைவர் பட்டத்திற்குப் பிந்தய ஆராய்ச்சிப் பணி மேற்கோள்ள ஹாலை ஹெர்சல் ரோமன் ஊக்கப் படுத்தினார்.
# இடை வீட்டு அய்யனார்

**இடை வீட்டுஐயனார் கோவில்** என்பது தூத்துக்குடி மாவட்டத்திலுள்ள ஐயனார் கோவிலாகும். தமிழ் நாட்டிலுள்ள தூத்துக்குடி மாவட்டம் திருச்செந்தூரில் இருந்து 7 கிமீ. தொலைவிலுள்ள சோனகன்விளை என்ற கிராமத்தில் அமைந்துள்ளது.  
மூலவர் இடைவீட்டான், இடர் விரட்டு ஐய்யனார், இடை வீட்டு ஐய்யனார், பச்சைத்தண்ணிகாரன் என வேறு பெயர்களிலும் வழங்கப்படுகிறது. இவர் அமர்ந்த நிலையில் பூர்ணம், புஷ்கலை தேவியருடன் உள்ளார்.  
இந்தக் கோவில் 400 முதல் 450 ஆண்டுகள் பழமை நிறைந்தது. சோனகன்விளை கிராமத்தில் .இடை வீட்டு ஐயனார் அழைக்கப்படும் இவர் சிவன் மற்றும் விஷ்ணுவின் மானிட வடிவாக பார்க்கப்படுகிறார். இக்கோவிலில் பௌர்ணமி பூசை, பங்குனி உத்திரம் போன்ற விழாக்கள் நடைபெருகின்றன.  
இத்தலம் காவல் தெய்வமாக இருக்ககூடிய சுடலை மாடனின் 21 பந்திகளில் ஒரு பூடமாக இருந்தது.  
மேற்படி இங்கு எல்லா மாதமும் இடைவீட்டு அய்யனாருக்கு பௌர்ணமி பூஜை நடப்பது போல் அம்மாவாசை பூஜை மிக சிறப்பாக நடைபெற்று வருகிறது.  
மேலும் இடைவீட்டு ஐயனார் சிவன் மற்றும் விஷ்ணுவின் மானிட வடிவாக பார்கபடுவதால் ஒவ்வொரு ஆண்டும் ஐப்பசி மாதம் வரும் பௌர்ணமி அன்று இடைவீட்டு அய்யனாருக்கு அன்னாபிஷேகம் வெகு சிறப்பாக நடத்தப்படட்டு அங்கு வரும் பக்தர்களுக்கு அன்னதானம் வழங்கப்படுகிறது.  
இதன்படி மேலும் இடைவீட்டு ஐயனார் பூர்ண புஷ்கலா தேவியர்களுக்கு ஆடிிபூரம் வெகு விமர்சையாக பக்தர்கள் சூழ ஐயனார் மற்றும் தேவியர்க்கு தட்டு வரிசை சுமந்து வந்து பூர்ண புஷ்கலா தேவியர்களுக்கு வளையல் அணிவித்து பக்தர்கள் அனைவரும் இடைவீட்டு ஐயனார் பூர்ண புஷ்கலா தேவியரின் அருளும் ஆசியும் பெற்று செல்கின்றனர்.  
கோயிலுக்கு வரும் பக்தர்களின் வேண்டுதல்கள் நிறைவேறிய ஒரு பதிவு கீழே பதிவிட்டு உள்ளோம்.  
என் பெயர் சாந்தி. இது எங்க வீட்ல நடந்தது என் தங்கை பேரன் வயது5 பேச்சு வரவில்லை. இடைவீட்டு ஐயனார் கோவிலுக்கு அபிஷேகத்து அன்று வந்து தேன் வாங்கி கொடுத்தாள் .பௌர்ணமி பூஜை அன்று தேன் அபிஷேக ஆரம்பித்த உடன் நன்றாக பேச ஆரம்பித்து விட்டான் என்றும் எங்கள் இடைவீட்டு ஐய்யனார் துணை. இடைவீட்டு ஐய்யனார் பூர்ண புஷ் கலை போற்றி🙏🙏🙏.  
இது போன்று நிகழ்வுகளை சொல்லி கொண்டே போகலாம் ஐய்யனின் அருள் ஆசிகளை பற்றி. ஆதாரத்துடன் பதிவிடுகிறேன். குழந்தை பேறு இல்லாத பக்தர்களுக்கு குழந்தை செல்வம் அருளியது. திருமணம் ஆகாதவர்களுக்கு நல்லதுணைஅமைத்து கொடுத்து அவர்கள் வாழ்வில் சந்தோசத்தை ஏற்படுத்தியது என்று பல அர்புதங்களை இன்றும் இடைவீட்டு ஐயனார் பூர்ண புஷ்கலா பக்தர்களின் வாழ்வில் சிறப்புகளை நிகழ்த்தி வருகின்றனர்.
# கோப்பு நீட்சி

**கோப்பு நீட்சி** (filename extension) என்பது கணினிக் கோப்புகளின் இறுதியில் ஒரு புள்ளிக்கு (period) அடுத்து அமையும் கோப்புப் பெயரின் இறுதிப்பகுதியாக அமைந்து இருக்கும். கோப்பினுள் இருக்கும் தரவு அமைப்பை, அக்கோப்பின் பெயர் நீட்சி தெரிவிக்கிறது. மேலும், அக்கோப்பினை, ஒரு பயனர் எப்படி பயன்படுத்த வேண்டும் என்பதையும் தெரிவிக்கிறது. சில கோப்புகளில் புள்ளிக்கு மாற்றாக, சிறு இடைவெளி (space)களுடனும் காணப்படுகின்றன.
பெரும்பான்மையான கோப்பு முறைமைகளில் கோப்பு நீட்சி என்பது எந்தவித சிறப்புத் தன்மையும் இல்லாத, அக்கோப்புப் பெயரின் ஒரு பகுதியாகவே விளங்குகின்றன. சில கோப்பு முறைமைகளில், கோப்பு நீட்சியான சிறப்பியல்புகளைப் பெற்று, அக்கோப்பின் வடிவத்தையும், கோப்பின் அளவையும் தீர்மானிக்கிறது.
# கோப்பு நீட்சி

## பயன்பாடு

ஒரு கோப்புநீட்சியானது, அக்குறிப்பிட்டக் கோப்பின் மீதரவாக உள்ளது. பொதுவாக கோப்புநீட்சியானது, அது இருக்கும் கோப்பில், எம்முறையில் தரவை சேமிக்க வேண்டும் என்பதைத் தெரிவிக்கிறது. ஒரு கோப்பு முறைமையே, அக்கோப்பின் நீட்சி எந்த இடத்தில் அமைய வேண்டும் என முடிவு செய்கிறது. பெரும்பான்மையானவை இறுதியில் தான் இருக்கும். எடுத்துக்காட்டாக, ' <code>கோப்பின் பெயர்.txt</code> ,<code>கோப்பின்பெயர்.csv</code>, <code>.html</code><code>mysite.index.html</code>.
# சீசியம் ஐதரைடு

சீசியம் ஐதரைடில் உள்ள சிசியம் அணுக்கருவை, சுழற்சி-பரிமாற்ற ஒளியியக்க ஏற்றல் செயல்முறையின் வழியாக ஏற்றப்பட்ட ஒளியியக்க சீசிய ஆவியுடன் இடைவினை புரியச் செய்தால் அதை மிகை முனைவாக்கம் செய்யலாம். சுழற்சி-பரிமாற்ற ஒளியியக்க ஏற்றல் செயல்முறை சீசியம் அணுக்கருவின் அணுக்கருக்களின் காந்த ஒத்ததிர்வு சமிக்ஞையை அதிகரிக்கச் செய்யும் .
# சீசியம் ஐதரைடு

## படிகக் கட்டமைப்பு

அறை வெப்பநிலை மற்றும் அழுத்தத்தில் சீசியம் ஐதரைடு சோடியம் குளோரைடின் கட்டமைப்பையே ஒத்திருக்கிறது.
# செங்கமலத் தீவு

***செங்கமலத் தீவு*** 1962 ஆம் ஆண்டு வெளியான ஒரு இந்திய, தமிழ்த் திரைப்படமாகும். இத் திரைப்படத்தை எஸ். ராஜேந்திரன் இயக்கினார். எம். ஆர். ராதா, சி. எல். ஆனந்தன், வி. கே. ராமசாமி, வி. எஸ். ராகவன், ராஜஸ்ரீ, புஷ்பலதா, டி. பி. முத்துலட்சுமி ஆகியோர் நடித்திருந்தனர்.
# செங்கமலத் தீவு

## பாடல்கள்

திரைப்படத்துக்கு இசையமைத்தவர் கே. வி. மகாதேவன். திருச்சி தியாகராஜன், சென்னை ஏகலைவன் ஆகியோர் யாத்த பாடல்களை டி. எம். சௌந்தரராஜன், பி. பி. ஸ்ரீநிவாஸ், எஸ். வி. பொன்னுச்சாமி, எஸ். ஜானகி, எம். எஸ். ராஜேஸ்வரி, சூலமங்கலம் ராஜேஸ்வரி, எல். ஆர். ஈஸ்வரி ஆகியோர் பாடினர்.
# சீசியம் தைட்டனேட்டு

**சீசியம் தைட்டனேட்டு** *(Caesium titanate)* Cs<sub>2</sub>TiO<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மற்ற கனிம வேதியியல் தைட்டனேட்டுகள் போலவே சீசியம் தைட்டனேட்டும் Cs-O மற்றும் Ti-O பிணைப்புகள் கொண்ட பலபகுதிக் கட்டமைப்பை ஏற்றுள்ளது.  
Cs2Ti5O11 மற்றும் Cs2Ti6O13 மற்றும் Cs2Ti5O11•1.5H2O. போன்றவை அறியப்படும் பிற சீசியம் தைட்டனேட்டு வடிவங்களாகும் .
# தைட்டானியம்(II) குளோரைடு

**தைட்டானியம் குளோரைடு** *(Titanium(II) chloride)* TiCl<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கருப்பு நிறத்தில் காணப்படும் இச்சேர்மம் அதிக வினைத்திறம் கொண்டது அகும் . இதனால் இச்சேர்மம் மிகச்சிறிய அளவிலேயே ஆய்வு செய்யப்பட்டுள்ளது. Ti(II) ஒரு வலிமையான ஆக்சிசனேற்றியாகும். ஆக்சிசனுடன் அதிக நாட்டம் கொண்டிருப்பதால் தண்ணீருடன் வினைபுரிகையில் மீளா வினையாக ஐதரசனை உற்பத்தி செய்கிறது. வழக்கமான தயாரிப்பு முறை என்பது 500 பாகை செல்சியசு வெப்பநிலையில் TiCl3 சேர்மத்தை விகிதச்சமமற்ற விகிதச் சிதைவுக்கு உட்படுத்தும் முறையாகும். ஆவியாகக் கூடிய TiCl4 இன் இழப்பால் இவ்வினை இயக்கப்படுகிறது  
::2 TiCl<sub>3</sub> → TiCl<sub>2</sub> + TiCl<sub>4</sub>  
இவ்வினை வனேடியம்(III) குளோரைடை வனேடியம்(II) குளோரைடாகவும் வனேடியம் நாற்குளோரைடாகவும் மாற்றுகின்ற முறையைப் போன்ற வினையாகும்
CdI2 கட்டமைப்பு அடுக்காலானதைப் போன்ற அமைப்பில் தைட்டானியம் குளோரைடு படிகமாகிறது.
இதன்படி Ti(II) மையங்கள் ஆறு குளோரைடு ஈந்தணைவிகளுடன் எண்முக ஒருங்கமைவைக் கொண்டுள்ளன.
# தைட்டானியம்(II) குளோரைடு

## வழிப்பொருட்கள்

TiCl2(chel)2, போன்ற மூலக்கூற்று அணைவுச் சேர்மங்கள் அறியப்படுகின்றன. இங்குள்ள chel என்பது 1,2-பிசு(டைமெத்தில்பாசுபினோ)யெத்தேன், ((CH3)2PCH2CH2P(CH3)2) மற்றும் டெட்ராமெத்தில்யெத்திலீன்டையமீன் ((CH3)2NCH2CH2N(CH3)2) போன்றவற்றைக் குறிக்கும் . இத்தகைய இனங்களை தொடர்புடைய Ti(III) மற்றும் Ti(IV) அணைவுகளை ஒடுக்குவதன் மூலம் தயாரிக்கலாம்.
.
TiCl2[(CH3)2PCH2CH2P(CH3)2]2 சேர்மம் மும்மைச் சுழற்சி நிலையுடன் கூடிய பாரா காந்தத் தன்மையும் Ti(CH3)2[(CH3)2PCH2CH2P(CH3)2]2 iசேர்மம் டையா காந்தத் தன்மையும் கொண்டுள்ளன . இவ்வினங்களில் வழக்கத்திற்கு மாறான மின்னியல் விளைவுகள் அறியப்படுகின்றன.  
Na<sub>2</sub>TiCI<sub>4</sub> சேர்மம் தைட்டானியம் குளோரைடின் திண்மநிலை வழிப்பொருளாகும். தைட்டானியம் உலோகத்துடன் சோடியம் குளோரைடு பாய்மத்திலுள்ள தைட்டானியம் முக்குளோரைடுடன் வினைபுரியச் செய்து இதைத் தயாரிக்கிறார்கள் . இவ்வினங்கள் நேரியல் சங்கிலி கட்டமைப்பை ஏற்கின்றன. இங்கு மீண்டும் Ti(II) மையங்கள் விளிம்பிலுள்ள ஊடச்சு ஆலைடுகளுடன் எண்முக வடிவிலுள்ளன .
# பலேடியம்(II) புளோரைடு

**பலேடியம்(II) புளோரைடு** *(Palladium(II) fluoride)* PdF<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பலேடியம்|பலேடியமும் புளோரினும் சேர்ந்து இச்சேர்மம் உருவாகிறது.
# பலேடியம்(II) புளோரைடு

## தயாரிப்பு

பலேடியம்(II,IV) புளோரைடுடன் (PdII[PdIVF6]) செலீனியம் டெட்ராபுளோரைடைச் சேர்த்து ஆவிமீள் தொகுப்பு வினைக்கு உட்படுத்தி பலேடியம்(II) புளோரைடு தயாரிக்கப்படுகிறது.  
Pd[PdF6] + SeF4 → 2PdF2 + SeF6
# பலேடியம்(II) புளோரைடு

## கட்டமைப்பும் பாராகாந்தத் தன்மையும்

இணை சேர்மமான நிக்கல்(II) குளோரைடைப் போல பலேடியம்(II) புளோரைடும் உரூத்தைல் வகை படிகக் கட்டமைப்பை ஏற்கிறது. பலேடியம் எண்முக ஒருங்கிணைப்பும் t e என்ற எலக்ட்ரான் அமைப்பையும் இக்கட்டமைப்பில் இடம்பெற்றுள்ளது. பலேடியத்தின் ஒவ்வொரு eg- சீரொழுங்கு ஆர்பிட்டலுக்கும் ஓர் எலக்ட்ரான் என்ற வீதத்தில் இரண்டு இணையுறா எலக்ட்ரான்கள் இருப்பதனால் பலேடியம்(II) புளோரைடு பாரா காந்தத் தன்மையைப் பெறுகிறது.
# பலேடியம்(II) புளோரைடு

## இதையும் காண்க

- பலேடியம் புளோரைடு
# யோன் யங்

**யோன் வாட்ஸ் யங்** (*John Watts Young*, **ஜான் வாட்ஸ் யங்**; செப்டம்பர் 24, 1930&nbsp;– சனவரி 5, 2018) என்பவர் அமெரிக்க விண்ணோடியும், கடற்படை அதிகாரியும், கடற்படை வானோட்டியும், வான்வெளிப் பொறியியலாளரும் ஆவார். 1972 ஆம் ஆண்டில் அப்பல்லோ 16 விண்கலத்தில் நிலவுக்குச் சென்று நிலவில் நடந்த 9-வது மனிதர் என்ற சாதனையைப் படைத்தார். அத்துடன் அதிக ஆண்டுகள் விண்வெளி வீரராகப் பணியாற்றியவர் என்ற சாதனையையும் இவர் படைத்தார். இவரது 42 ஆண்டுகால சேவையில் நாசா சேவையில், ஆறு விண்வெளித் திட்டங்களில் பங்கு கொண்டு சாதனை புரிந்தார். ஜெமினி திட்டத்தில் ஜெமினி 3, ஜெமினி 10 ஆகிய பயணங்களிலும், அப்பல்லோ திட்டத்தில் அப்பல்லோ 10, 16 ஆகிய பயணங்களிலும், விண்ணோடத் திட்டத்தில் எஸ்டிஎஸ்-1, 9 ஆகிய பயணங்களிலுமாக இவர் ஆறு விண்வெளிப் பயணங்களில் வெற்றிகரமாக பங்குபற்றியுள்ளார்.  
1965-ஆம் ஆண்டில் ஜெமினி திட்டத்தின் முதலாவது மனித விண்வெளிப் பயணத் திட்டமான ஜெமினி 3 இல் முதற்தடவையாகப் பயணம் செய்தார். பின்னர் அதே திட்டத்தில் 1966 இல் ஜெமினி-10 விண்கலத்தில் முதன்மை வீரராக சென்றார். 1969 இல் ஏவப்பட்ட அப்பல்லோ 10 விண்கலத்தில் சென்று சந்திரனைத் தனியே சுற்றி வந்த முதலாவது மனிதர் என்ற சாதனையைப் புரிந்தார். அப்பல்லோ 16 விண்கலத்தில் சென்று சந்திரனின் தரையில் தரையுலவியை இயக்கினார். இரு தடவைகள் சந்திரனுக்குச் சென்ற மூவரில் இவரும் ஒருவர் ஆவார். அத்துடன், 1981 இலும் பின்னர் 1983 இலும் மேற்கொள்ளப்பட்ட விண்ணோடப் பயணங்களிலும் முதன்மை வீரராகச் சென்றார். யங் 2004 ஆம் ஆண்டில் நாசாவில் இருந்து பணி ஓய்வு பெற்றார். 2018 சனவரி 5 இல் காலமானார்.
# மீவெப்பநிலை அளவி

மீவெப்பநிலை அளவி]]
சோதிக்கிறார்.]]
மீவெப்பநிலை அளவி (**pyrometer**) என்பது ஒரு தொலையுணர்வு (remote-sensing) வெப்பநிலைமானியாகும். அது ஒரு பரப்பின் வெப்பநிலையை கண்டறியப் பயன்படுகிறது. வரலாற்றில் பல மீவெப்பநிலை அளவிகள் இருந்துள்ளன. ஆனால் நவீன காலத்தில் பயன்படும் மீவெப்பநிலை அளவிகள், தூரத்திலுள்ள ஒரு பரப்பின் வெப்பநிலையை, அது வெளிப்படுத்தும் வெப்பக் கதிர்வீசலின் மூலம் ஏற்படும் நிறமாலையைக் கொண்டு அளக்கப்படுகிறது. எனவே மீவெப்பநிலைஅளவியல் (pyrometry) செயல்பாடு சில நேரங்களில் கதிர் வீச்சளவியல் (radiometry) எனவும் அழைக்கப்படுகிறது.  
மீவெப்பநிலை அளவியிலுள்ள pyro என்ற கிரேக்க சொல்லிற்கு தீ ("πυρ") என்று அர்த்தம். மீவெப்பநிலை அளவி என்பது வௌ்ளொளிர்வை (incandescence) ஏற்படுத்தும் ஒரு பொருளின் வெப்பநிலையை அளக்கப் பயன்படுகிறது. கட்புல ஒளியை உமிழும் ஒரு பொருள், குறைந்த பட்சம் செஞ்சூடான நிலையில் இருக்க வேண்டும்.  
அகச்சிவப்பு வெப்பநிலை அளவி (infrared thermometer) அல்லது நவீன மீவெப்பநிலை அளவி, குளிர்ந்த வெப்பநிலையையும் அளக்க உதவுகிறது. அகச்சிவப்பு கதிர்வீசலின் பாயத்தை (infrared radiation flux) கணக்கிடவும் பயன்படுகிறது.
# மீவெப்பநிலை அளவி

## வடிவமைப்பு

நவீன மீவெப்பநிலை அளவிகள் ஒரு ஒளியியல் அமைப்பையும், உணர்கருவியையும் (detector) கொண்டுள்ளது. ஒளியியல் அமைப்பு, வெப்பக் கதிர்வீசலை உணர்கருவியில் குவிக்கிறது. உணர்கருவியின் வெளியீடு குறியீடு (*T*) வெப்பநிலையையும், இசுட்டீஃபான்- போல்ட்சுமான் விதியின் அடிப்படையில் *j*<sup>*</sup> கதிர் வீச்சுத் திறனையும், **σ** இசுட்டீஃபான்- போல்ட்சுமான் மாறிலியையும், **ε**விகிதத் தொடர்பையும் குறிக்கிறது.
:<math>
j^{\star} = \varepsilon\sigma T^{4}
</math>  
அதன் வெளியீடு தொலைவிலுள்ள ஒரு பொருளின் வெப்பநிலையை, அப் பொருளைத் தொடாமலே கண்டறியும். வெப்பமின் இரட்டை மற்றும் மின்தடை வெப்பமானி போன்ற வெப்பமானிகள், பொருளின் மீது வைக்கப்பட்டு ஒரு வெப்பச் சமநிலை அடைந்த பின்பே வெப்பநிலையை அளக்கிறது.
# மீவெப்பநிலை அளவி

## வரலாறு

பட்டை (a) என்ற நெம்புகோலை அழுத்திக் கொண்டிருக்கிறது, இது (b) என்ற குறிமுள்ளை நகர்த்துகிறது, இது (c) என்ற அளவுகோலின் மேலே நகர்கிறது. (e) என்ற நகராப்பொருள் உலோகப்பட்டையை அழுத்திப் பிடித்துக் கொண்டுள்ளது. (c) உள்ள ஒரு சுருள்வில் (c) யுடன் இணைக்கப்பட்டு, பட்டை குளிர்ந்தவுடன் தன் நிலையை அடையுமாறு செய்யப்பட்டுள்ளது.]]  
சோசியா வெட்ச்வூட் என்ற மண்பானை வினைஞர், தனது சூளையில் முதல் மீவெப்பநிலை அளவியைப் பயன்படுத்தினார். களிமண், சூடேற்றப்படும் அளவு அதன் நிறத்தை எவ்வாறு பாதிக்கிறது மற்றும் அதில் ஏற்படும் சுருக்கங்கள் சூளையின் வெப்பநிலையைப் பொறுத்து எவ்வாறு மாறுகிறது எனக் கண்டறிந்தார். இதே சோதனை பின்னர் உலோகப் பட்டைகளைக் கொண்டு செய்யப்பட்டது.  
மீவெப்பநிலை அளவியைப் பயன்படுத்தி சோதிக்கிறார்.]]  
1901 ல் முதல் மறையும் மின்னிழை அணல்மானியை (disappearing filament pyrometer) கால்பார்ன் மற்றும் கார்ல்பாம் (L. Holborn and F. Kurlbaum) இணைந்து உருவாக்கினர்.
இக் கருவியில் உள்ள மின்னிழை ஒன்று பார்ப்பவரின் கண்களுக்கும், வெப்பத்தால் ஒளிவிடும் (incandescent) பொருளுக்கும் இடையே அமைந்துள்ளது.
மின்னிழைக்குள்ளே செல்லும் மின்னோட்டம் மாற்றம் செய்யப்பட்டு, இதன் நிறமும் பொருளின் நிறமும் ஒரே மாதிரி இருக்கும் படி செய்யப்படுகிறது. பின்னர் கொடுக்கப்பட்ட மின்னோட்டத்தின் அளவைக் கொண்டு வெப்பநிலை கணக்கிடப்படுகிறது. இது பொருளின் வெப்ப உமிழ்திறனின் அடிப்படையில் அளவிடப்படுகிறது. வெப்ப உமிழ்திறன், பரப்பின் அமைப்பைப் பொறுத்து மாறுபடுவதால், அளவுகளின் துல்லியத்தன்மையைப் பாதிக்கிறது.  
இந்தக் குறைபாட்டை நீக்க இரு நிற மீவெப்பநிலை அளவி உருவாக்கப்பட்டது. இது பிளாங்க் விதியின் அடிப்படையில் செயல்படுகிறது. ஒரு குறிப்பிட்ட அலை நீளத்தின் கதிர் வீச்சு செறிவையும், வெப்பநிலையையும் ஒப்பிடுகிறது.  
1992 ல் அமெரிக்க நாட்டின் தேசிய தர அளவு மற்றும் தொழிற்நுட்ப நிறுவனம் (National Institute of Standards and Technology) பல அலைநீள மீவெப்பநிலை அளவிகள் உருவாக்க திட்டமிட்டது. பொருட்களின் வெப்ப நிலையை துல்லியமாக அளக்க திட்டமடப்பட்டது.  
ஊதுலைத் திறப்பு மீவெப்பநிலை அளவி (*tuyère pyrometer*) என்பது ஒரு ஒளியியல் கருவியாகும், ஊதுலைத் திறப்பு வழியாக வரும் காற்றை பயன்படுத்தி வெப்பநிலை அளக்கப்படுகிறது.  
நீராவி கொதிகலன், மீவெப்பநிலை அளவியுடன் இணைக்கப்பட்டு நீராவியின் கொதிநிலை அளக்கவும், நீராவியைக் கொதி நீர் நிலைக்கு மேல் வெப்பூட்டுவதற்கான அமைப்பாகவும் பயன்படுத்தப்படுகிறது.  
சூடேற்றபட்ட வளிக்கூடுடன் (hot air balloon) மீவெப்பநிலை அளவி இணைக்கப்பட்டு, அதன் வெப்பநிலை கண்காணிக்கப்பட்டு, அதன் துணி தீப்பிடிக்காமல் பாதுகாக்கப்படுகிறது.  
பரிசோதனைக்குட்படும் வளிமச் சுழலி மீவெப்பநிலை அளவி இணைக்கப்பட்டு, அதன் சுழல்சக்கரம் கொண்டுள்ள தரை வெப்பநிலையை அறியப்படுகிறது.
# மீவெப்பநிலை அளவி

## மேலும் பார்க்க

- வெப்பக் கதிர்வீசல்
# கலிமந்தான்

**கலிமந்தான்** (ஆங்கிலம்: *Kalimantan*; மலாய்: *Kalimantan*; இந்தோனேசியம்: *Kalimantan* (*wilayah Indonesia*); சீனம்: 加里曼丹) என்பது போர்னியோ தீவில் இந்தோனேசியாவின் பகுதியாகும். போர்னியோ தீவின் 73% நிலப்பரப்பினை இந்தோனேசியாவின் கலிமந்தான் பகுதி கொண்டுள்ளது. கலிமந்தான் நிலப்பரப்பு 544150 ச.கி.மீ. ஆகும். 2020 மக்கள் தொகை கணக்கெடுப்பின் படி, இதன் மக்கள் தொகை 16625796 ஆகும்.  
கலிமந்தானின் வடக்கிலும், வடமேற்கிலும் மலேசியாவின் கிழக்கு மலேசியா பிரதேசத்தின் சபா, சரவாக் மாநிலங்களும் மற்றும் புருணை நாடும் உள்ளன.
# கலிமந்தான்

## பெயர்க் காராணம்

சமசுகிருத மொழியில் காலமந்தனா (*Kalamanthana*) என்பதற்கு மிகவும் சூடானது (*Burning Weather Island*) என்று பொருள். உள்ளூர் மக்கள் இப்பகுதியை கலிமந்தான் என அழைக்கிறார்கள்.  
போர்னியோவின் கிழக்குப் பகுதியின் பழங்குடியின மக்கள், 16-ஆம் நூற்றாண்டு போர்த்துகீசிய ஆய்வாளர் ஜார்ஜ் டி மெனெஸ் (*Jorge de Menezes*) என்பவரை முதன்முதலாகத் தொடர்பு கொண்டபோது, அவர்களின் தீவை புலு கிலேமந்தன் (*Pulu K'lemantan*) அல்லது கலிமந்தான் (*Kalimantan*) என்று குறிப்பிட்டனர்.
# கலிமந்தான்

## கலிமந்தானில் இந்தோனேசியாவின் மாநிலங்கள்

இந்தோனேசியாவில் உள்ள 33 மாநிலங்களில், ஐந்து மாநிலங்கள் கலிமந்தான் பகுதியில் உள்ளன. 1945-ஆம் ஆண்டில் இருந்து 1956-ஆம் ஆண்டு வரையில் கலிமந்தான் ஒரே ஒரு மாநிலமாக நிர்வகிக்கப்பட்டது. அதன் பின்னர் 1956-ஆம் ஆண்டில், கிழக்கு கலிமந்தான், தெற்கு கலிமந்தான் மற்றும் மேற்கு கலிமந்தான் என மூன்று மாநிலங்களாகப் பிரிக்கப்பட்டது.  
பின்னர் 1957-ஆம் ஆண்டில், மத்திய கலிமந்தான் மாநிலம் தற்போதுள்ள தெற்கு கலிமந்தான் மாநிலத்தில் இருந்து பிரிக்கப்பட்டு தனி மாநிலமாக உருவாக்கப்பட்டது. 25 அக்டோபர் 2012 வரை, வடக்கு கலிமந்தான் மாநிலம், கிழக்கு கலிமந்தான் மாநிலத்தில் இருந்து பிரிக்கப்படும் வரை நான்கு மாநிலங்கள் மட்டுமே இருந்தன.
# கலிமந்தான்

## கலிமந்தானில் இந்தோனேசியாவின் மாநிலங்கள்

### கலிமந்தான் மாநிலங்கள்

- மேற்கு கலிமந்தான்
- மத்திய கலிமந்தான்
- தெற்கு கலிமந்தான்
- கிழக்கு கலிமந்தான்
- வடக்கு கலிமந்தான்  
**கலிமந்தான் மாநிலங்கள் - 2020 புள்ளிவிவரங்கள்**  
| பொந்தியானாக் |
| --- |
# கலிமந்தான்

## இதனையும் காண்க

- போர்னியோ
- கிழக்கு மலேசியா
- சரவாக்
- சபா
- புருணை
- இந்தோனேசிய நகரங்களின் பட்டியல்
# ஆந்திரப் பிரதேசத்திலுள்ள நகரங்களின் பட்டியல்

**ஆந்திரப் பிரதேசத்திலுள்ள நகரங்களின் பட்டியல்** *(List of cities in Andhra Pradesh)* என்ற இக்கட்டுரையில் இந்தியாவின் ஆந்திரப் பிரதேச மாநிலத்திலுள்ள நகரங்களின் விவரங்கள் பட்டியலிடப்பட்டுள்ளன. இந்திய அரசாங்கத்தின் உள்துறை அமைச்சகத்தின் கட்டுப்பாட்டிலுள்ள பதிவாளர் மற்றும் மக்கள்தொகை கணக்கு ஆணையரின் அலுவலகம் நடத்திய 2011 ஆம் ஆண்டு கணக்கெடுப்புகளின் அடிப்படையில் இப்பட்டியல் தயாரிக்கப்பட்டுள்ளது.
# மேற்கு பப்புவா

வின் மேற்கு பாப்புவா மாகாணம் (பச்சை நிறம்) மற்றும் கிழக்கில் பப்புவா நியூ கினி நாட்டை காட்டும் வரைபடம்]]
**மேற்கு பப்புவா** (*West Papua*; இந்தோனேசியம்: *Papua Barat*) இந்தோனேசியாவின் 38 மாகாணங்களில் ஒன்றாகும். நியூ கினி தீவின் மேற்கில் மேற்கு பாப்புவா மாகாணம் அமைந்துள்ளது. மேற்கு பாப்புவாவின் தலைநகரம் மனோக்குவாரி என்றாலும், பெரிய நகரமாக சோரோங் உள்ளது. இந்த மாகாணம் 2003-இல் நிறுவப்பட்டது. இது ஒரு தீவு மாகாணம் ஆகும். இந்த மாநிலத்தில் புன்சாக் ஜெயா எரிமலை உள்ளது.  
2010 மக்கள் தொகை கணக்கெடுப்பின் படி, மேற்கு பாப்புவாவின் மக்கள்தொகை 7,60,855 ஆகும்.  
இதன் அதிக நிலப்பரப்புகள் தெற்கு அரைக்கோளத்திலும், சிறிதளவு பகுதிகள் வடக்கு அரைக்கோளத்திலும் பரவியுள்ளது. மேற்கு பாப்புவா மாகாணத்தின் கிழக்கே பப்புவா நியூ கினி நாடு உள்ளது.  
2014-இல் மாநிலத்தின் மக்கள் தொகை 877,437 ஆக இருந்தது.  
| HDI rank
2014 மதிப்பீடு |  |  |  |  |  |  |  |
| --- | --- | --- | --- | --- | --- | --- | --- |
| சொராங் நகரம் | 656.64 | 190,625 | 219,958 | சொராங் | 6 | 0.757 |  |
| பக்பக் மண்டலம் | 11,036.48 | 66,828 | 77,112 | பக்பக் | 9 | 0.647 |  |
| கைமனா மண்டலம் | 16,241.84 | 46,249 | 53,366 | கைமனா | 7 | 0.610 |  |
| மனோக்வரி மண்டலம் | 11,674.76 | 187,726 | 216,614 | மனோக்வரி | 29 | 0.693 |  |
| தென் மனோக்வரி செலதான் மண்டலம் | 2,812.44 | 18,564 | * | ரண்சிக்கி | 0.553 |  |  |
| மெப்பிராத் மண்டலம் | 5,461.69 | 33,081 | 38,067 | குமுர்கேக் | 11 | 0.553 |  |
| ஆர்பக் மலை மண்டலம் | 2,773.74 | 23,877 | * | அங்க்கி | 0.536 |  |  |
| ராஜ அம்பத் மண்டலம் | 8,034.44 | 42,507 | 49,048 | வைசாய் | 17 | 0.608 |  |
| சொராங் மண்டலம் | 7,415.29 | 70,619 | 81,486 | ஐமாஸ் | 18 | 0.612 |  |
| தெற்கு சொராங் மண்டலம் | 3,946.94 | 37,900 | 43,898 | தெமினாபுவன் | 14 | 0.582 |  |
| தம்பிராவு மண்டலம் | 5,179.65 | 6,144 | 7,028 | பெப் | 7 | 0.494 |  |
| தெலுக் பிண்டுனி மண்டலம் | 20,840.83 | 52,422 | 60,489 | பிண்டுனி | 24 | 0.604 |  |
| தெலுக் ஒண்டமா மண்டலம் | 3,959.53 | 26,321 | 30,371 | ரசியய் | 13 | 0.562 | } |
# மேற்கு பப்புவா

## இதனையும் காண்க

- நியூ கினி தீவு
- புன்சாக் ஜெயா மலை
- கலிமந்தன்
# ஜெய்ராம் தாகூர்

**ஜெய்ராம் தாகூர்** (Jai Ram Thakur) (பிறப்பு 6 சனவரி 1965) ஒரு இந்திய அரசியல்வாதியும், இமாச்சலப்பிரதேசத்தின் 14 ஆவது மற்றும் முன்னாள் முதலமைச்சரும் ஆவார். இவர் முதலமைச்சர் வேட்பாளரான பாரதிய ஜனதா கட்சியின் வேட்பாளர் பிரேம் குமார் துமால் நவம்பர் 2017 இல் நடைபெற்ற சட்டப்பேரவைத் தேர்தலில் சுஜான்பூர் தொகுதியில் தோல்வியடைந்ததைத் தொடர்ந்து இமாச்சலப்பிரதேசத்தின் சட்டமன்றத் தலைவராக 24 டிசம்பர் 2017 இல் தேர்ந்தெடுக்கப்பட்டார். ஜெய்ராம் தாகூர் 1998 ஆம் ஆண்டிலிருந்து இமாச்சலப்பிரதேசத்தின் சட்டமன்ற உறுப்பினராகவும், முன்னதாக இமாச்சலப்பிரதேச அரசில் அமைச்சராகவும் இருந்தார். 2009-2012 வரையிலான காலகட்டத்தில் ஊரக வளர்ச்சித் துறை மற்றும் பஞ்சாயத்து ராஜ் துறை அமைச்சராக இருந்துள்ளார். இமாச்சலப்பிரதேசத்தின் சட்டசபைக்கு மண்டியில் சிராஜ் தொகுதியிலிருந்து தேர்ந்தெடுக்கப்பட்டுள்ளார்.
# ஜெய்ராம் தாகூர்

## அரசியல் வாழ்க்கை

இவர் 1986 ஆம் ஆண்டில் இமாச்சலப் பிரதேச அகில பாரத வித்தியார்த்தி பரிசத்தின் (எபிவிபி) இணைச்செயலாளரானார். 1989 முதல் 1993 வரை உள்ள காலகட்டத்தில், ஜம்மு காஷ்மீரில் அகில பாரத வித்தியார்த்தி பரிசத்தின் அமைப்புச் செயலாளராகப் பணியாற்றினார். 1993 முதல் 1995 வரை உள்ள காலகட்டத்தில், இமாச்சலப் பிரதேச பாரதிய ஜனதா கட்சியின் யுவ மோர்ச்சாவின் மாநிலச் செயலாளராகப் பதவி வகித்தார். 1998 ஆம் ஆண்டில் முதன்முறையாக இமாச்சலப் பிரதேச சட்டமன்றத்திற்குத் தேர்ந்தெடுக்கப்பட்டார். 2000 முதல் 2003 ஆம் ஆண்டு வரை உள்ள காலகட்டத்தில் இமாச்சலப் பிரதேச பாரதிய ஜனதாக கட்சியின் மாநில துணைத் தலைவரானார். 2003 ஆம் ஆண்டில் மீண்டும் இமாச்சலப் பிரதேச சட்டமன்றத்திற்குத் தேர்ந்தெடுக்கப்பட்டார். 2003 ஆம் ஆண்டு முதல் 2005 ஆம் ஆண்டு வரை உள்ள காலகட்டத்தில், இமாச்சலப் பிரதேச பாரதிய ஜனதா கட்சியின் யுவ மோர்ச்சாவின் மாநிலத் தலைவராகப் பதவி வகித்தார். 2007 ஆம் ஆண்டு மற்றும் 2012 ஆம் ஆண்டுகளில் நடைபெற்ற சட்டமன்றத் தேர்தல்களிலும் வெற்றி பெற்று சட்டமன்ற உறுப்பினரானார்.
# அந்தோனியா பெரின் மொரீராசு

**அந்தோனியா பெரின் மொரீராசு** *(Antonia Ferrín Moreiras)* (அவுரென்சு, 13 மே 1914 – சாந்தியாகோ தெ கம்போசுதெலா, 6 ஆகத்து 2009) ஒரு கனிதவியலாளரும் பேராசிரியரும் முதல் கலீசிய பெண் வானியலாலரும் ஆவார். இவரது முதன்மையான வானியல் பங்களிப்புகளாக நிலாவால் பால்வெளி மறைப்புகள், இரட்டை விண்மீன்களின் அளவீடுகள், வானளக்கையியல் அளவீடுகள், இரு நிலைக்குத்துகள் ஊடாக விண்மீன்கள் கட்த்தலைத் தீர்மானித்தல் ஆகியவை அமைகின்றன. இவை அனைத்திலும் இவர் சந்தியாகோ தெ கம்போசுடெலா பல்கலைக்கழகத்தின் வான்காணகத்தில் பணிபுரிந்தபோது ஆய்விகள் மேற்கொண்டார். .
இவர் எசுப்பானிய உள்நாட்டுப் பொருக்கு முன்பு, சந்தியாகோ தெ கம்போசுடெலா பல்கலைக்கழகத்தில் வேதியியலிலும் மருந்தியலிலும் இளவல் பட்டத்தையும் கற்பித்தல் பட்டயமும் பெற்றதோடு இரண்டு ஆண்டுகள் கணிதவியலும் படித்தார். சில ஆண்டுகளுக்குப் பின்னர் இவர் மாட்ரிடு கம்பிளூட்டன்சு பல்கலைக்கழகத்தில் கணிதத்தில் இளவல் பட்டமும் பெற்றுள்ளார். ,  
இவர் 1963 இல் வானியலின் சிக்கலைத் தீர்க்க ஆய்வுரை நல்கிய முதல் பெண்மணியானர்: *Observaciones de pasos por dos verticales* (ஆங்கிலத்தில், *Observations of passages of stars through two verticals (தமிழில், இரு நிலைக்குத்துகள் ஊடாக விண்மீன்களின் கடப்பு)*). இந்த ஆய்வுரையும் முதலில் சந்தியாகோ தெ கம்போசுடெலா பல்கலைக்கழகத்தில் கணிதவியல் புலத்தில் மேற்கொள்ளப்பட்டது. ,  
பொருளியல் நெருக்கடியால் இவர் ஆய்வும் பணியும் இணைந்தே மேற்கொள்ள நேர்ந்தது. என்றாலும் இவர் தன் கல்வி இலக்கை எட்ட ஆய்வுநல்கைகள் கைக்கொடுத்தன.
# அந்தோனியா பெரின் மொரீராசு

## தகைமைகள்

இவர் 2008 மே 24 இல் சந்தியாகோ தெ கம்போசுடெலா பல்கலைக்கழகத்தின் கணிதவியல்புலப் புரவலராக அறிவிக்கப்பட்டார்.
# அந்தோனியா பெரின் மொரீராசு

## தகைமைகள்

### இவரது பெயர் தாங்கியவை

- சந்தியாகோ தெ கம்போசுடெலா பல்கலைக்கழகத்தின் கணிதவியல்புல விரிவுரை அறை.
- விர்கோ பல்கலைக்கழகத்தின் பாலின அக்கறையோடு கல்விப் பாடங்களையும் தகவல் வாயில்களையும் உருவாக்குவதற்கான விருது.
# லோகேந்திர பகதூர் சந்த்

**லோகேந்திர பகதூர் சந்த்** (**Lokendra Bahadur Chand**) ( (பிறப்பு:15 பிப்ரவரி 1940), நேபாளத்தின் 27வது பிரதம அமைச்சராக 1983 - 1986, 1970, 1997 மற்றும் 2002 - 2003 ஆகிய காலகட்டங்களில் நான்கு முறை பதவி வகித்தவர்.  
இவர் நேபாள மன்னர்களிடம் அதிக பற்று கொண்டவர். முதலிரண்டு முறை நேபாள பிரதம அமைச்சராக பதவி வகித்த காலத்தில், இவர் எந்த அரசியல் கட்சியையும் சாராதவராக செயல்பட்டார்.  
இவர் 1997ல் ராஷ்டிரிய பிரஜாதந்திரக் கட்சியின் உறுப்பினரானார். நேபாளி காங்கிரஸ் கட்சியின் பிரதம அமைச்சரான செர் பகதூர் தேவ்பாவின் அமைச்சரவையை, நேபாள மன்னர் பதவி விலக்கிய போது, லோகேந்திர பகதூர் சந்த் 11 அக்டோபர் 2002ல் நேபாள பிரதம அமைச்சராக பொறுப்பேற்றார்.  
மாவோயிசவாதிகளால் நடத்தப்பட்ட உள்நாட்டு கலவரத்தால், லோகேந்திர பகதூர் சந்த் விலகினார்.  
2008 நேபாள அரசியலமைப்பு நிர்ணய மன்றத் தேர்தலில், லோகேந்திர பகதூர் சந்த், ராஷ்டிரிய பிரஜா தந்திரக் கட்சியின் சார்பாக விகிதாசாரப் பிரதிநிதித்துவத் தேர்தல் முறையில் நாடாளுமன்றத்திற்கு தேர்ந்தெடுக்கப்பட்டார்.
# லோகேந்திர பகதூர் சந்த்

## இதனையும் காண்க

- நேபாள பிரதம அமைச்சர்கள்
- நேபாள மன்னர்கள்
# எலிசபெத் பிரவுன்

**எலிசபெத் பிரவுன்** *(Elizabeth Brown)* (6 ஆகத்து 1830 – 5 மார்ச்சு 1899)
ஒரு பிரித்தானிய வானியலாளர் ஆவார். இவர் சூரிய நோக்கீடுகளில், குறிப்பாக அதன் கரும்புள்ளிகள், ஒளிமறைப்புகளின் நோக்கீடுகளில் புலமை வாய்ந்தவர் ஆவார்.  
இவர் கிளவுசெசுட்டர்சயரில் உள்ள சிரென்சுசுட்டரில் பிறந்தார். இவருக்கு இவரது தந்தையாராகிய தாமசு பிரவுன் தொலைநோக்கியை அறிமுகப்படுத்தினார். இவர் சூரியப் புள்ளிகளை நோக்கிடு செய்ய தொடங்கினார். இவரது தந்தையார் அவரது 91 ஆம் அகவையில் இறந்ததும், குடும்பப் பணிகள்இன் சுமையில் இருந்து விடுதலை கிடைத்ததால் இவர் உலகம் முழுவது சுற்றி நோக்கீடுகளில் ஈடுபடலானார். இவர் தனது உலகப் பயணம் குறித்து பெயர் குறிப்பிடாமல் இரண்டு நூல்களை எழுதி வெளியிட்டுள்ளார்.
# மரீச் மான் சிங் சிரேஸ்தா

**மரீச் மான் சிங் சிரேஸ்தா** (**Marich Man Singh Shrestha**) (; 1 சனவரி 1942 – 15 ஆகஸ்டு 2013) நேபாள நாட்டின் 28வது பிரதம அமைச்சராக 15 சூன் 1986 முதல் 6 ஏப்ரல் 1990 முடிய பதவி வகித்தவர். நேவார் இனத்தைச் சேர்ந்த இவர், சுயேச்சை அரசியல்வாதி ஆவார்.
# மரீச் மான் சிங் சிரேஸ்தா

## அரசியல் பணி

இவர் நேபாளத்தின் பிரதம அமைச்சராவதற்கு முன்னர், நேபாள தேசிய சபையின் சபாநாயகராக பதவி வகித்தார். நேபாளத்தின் மீது 23 மார்ச் 1989 முதல் இந்தியா 16 மாத பொருளாதாரத் தடை ஏற்படுத்தியிருந்த காலத்தில், பல கட்சிகள் அரசியல் ஜனநாயக முறை வேண்டி கடுமையான போராட்டங்கள் நடத்தின. இதனால் மரீச் மான் சிங் சிரஸ்தாவை, மன்னர் பிரேந்திரா பதவி நீக்கம் செய்தார். மக்கள் எழுச்சியின் விளைவாக நேபாளத்தில் ஈரவை முறைமை கொண்ட நாடாளுமன்றம் அமைத்திட நேபாள அரசியலமைப்பு நிர்ணய மன்றம் அறிமுகப்படுத்தப்பட்டது.
# மரீச் மான் சிங் சிரேஸ்தா

## இறப்பு

மரீச் மான் சிங் சிரேஸ்தா தமது 71வது அகவையில் உடல்நலக் குறைவால் 15 ஆகஸ்டு 2013 அன்று மறைந்தார்.
# எதெல் பெல்லாமி

**எதெல் பிரான்சிசு பட்வெல் பெல்லாமி** *(Ethel Frances Butwell Bellamy)* (17 நவம்பர் 1881 – 7 திசம்பர் 1960) ஓர் ஆங்கிலேய வானியலாளரும் மாந்தக் கணினியும் நிலநடுக்கவியலாலரும் ஆவார். இவர் மில்லியன் விண்மீன்களுக்கும் மேலான விண்மீன்களின் இருப்புகளை வானியல் அட்டவணையில் சேர்க்க உதவியவர் ஆவார்..